**Kratka vprašanja in odgovori -** **evidenci obračunanega DDV in odbitka DDV ter predizpolnitev obračuna DDV**

6. izdaja, MAJ 2025

Vsebina

[1. Evidenci obračunanega DDV in odbitka DDV 8](#_Toc199445040)

[1.1. Kje so objavljene tehnične specifikacije za oddajo evidence obračunanega DDV in evidence odbitka DDV? (13. 2. 2025) 8](#_Toc199445041)

[1.2. V pojasnilih je navedeno, da morata biti evidenci DDV v predpisani strukturirani obliki ter da bo zahtevano elektronsko vodenje evidenc. Ali bo dovoljeno DDV evidence ročno pripraviti v excel obliki ter jih pretvoriti v predpisan xml format ali se bo zahtevalo, da so podatki iz ERP sistema avtomatsko/direktno izvoženi v predpisan strukturiran xml format. (13. 2. 2025) 8](#_Toc199445042)

[1.3. Ali bo mogoče evidenci obračunanega DDV in odbitka DDV oddati tudi z ročnim nalaganjem XML datoteke, kot je to npr. za ostale obrazce npr. RP-O, PD-O, REK, ...? Če da, kdaj se predvidoma lahko pričakuje, da bo v testnem okolju na voljo ta obrazec? (13. 2. 2025) 8](#_Toc199445043)

[1.4. V glavi evidenc se nahaja polje »NAČIN OBRAVNAVE«. V njem so tri vrednosti, kdaj se uporabi katero od njih? (13. 2. 2025) 8](#_Toc199445044)

[1.5. Ali se v evidencah obračunanega DDV in odbitka DDV na nivoju posamezne listine (vrstice) vrednost 1 – obračun v polju »NAČIN OBRAVNAVE« napolni ob oddaji evidence za tekoče/redno davčno obdobje? (13. 2. 2025) 9](#_Toc199445045)

[1.6. Ali so v evidencah obračunanega DDV in odbitka DDV na nivoju posamezne listine (vrstice) v polju »DAVEK88« dovoljene zgolj pozitivne ali tudi negativne obresti? (13. 2. 2025) 9](#_Toc199445046)

[1.7. Ali se lahko za potrebe testiranja evidenc obračunanega DDV in odbitka DDV preko spletnega servisa v testnem okolju uporabi isti testni certifikat, ki se sicer uporablja za dostop do testnega okolja eDavkov (https://beta.edavki.durs.si/)? (13. 2. 2025) 9](#_Toc199445047)

[1.8. Ali bo davčni zavezanec po uspešnem posredovanju evidenc obračunanega DDV in odbitka DDV, le te lahko samo pregledoval ali tudi popravljal v eDavkih? (13. 2. 2025) 9](#_Toc199445048)

[1.9. V dokumentu “Spremembe zakonodaje na področju DDV.doc” je navedeno, da z dnem uveljavitve Pravilnika prenehata veljati točka 2.2 Izpis odbitka DDV in točka 2.3 Izpis obračunanega DDV Priloge Pravilnika o vsebini, obliki, načinu in rokih za predložitev izpisa podatkov iz elektronsko vodenih poslovnih knjig in evidenc zavezanca za davek, uporabljata pa se za izpise podatkov za davčna obdobja, ki se končajo pred 1. julijem 2025. 9](#_Toc199445049)

[Navedeno pomeni, da če bo davčni zavezanec pozvan k predložitvi podatkov o odbitku DDV in obračunu DDV za obdobja pred 1. 7. 2025 (npr. za davčno obdobje December 2024), mora predložiti podatke v obliki kot je predpisana v točki 2.2 Izpis odbitka DDV in točka 2.3 Izpis obračunanega DDV Priloge Pravilnika o vsebini, obliki, načinu in rokih za predložitev izpisa podatkov iz elektronsko vodenih poslovnih knjig in evidenc zavezanca za davek? 10](#_Toc199445050)

[Koliko časa po uvedbi novih evidenc (od 1. 7. 2025) je treba strankam zagotavljati možnost priprave podatkov v trenutno veljavni TXT obliki? (13. 2. 2025) 10](#_Toc199445051)

[1.10 Ali mora davčni zavezanec, katerega davčno obdobje je koledarsko trimesečje, vsak mesec oddati evidenci? (13. 2. 2025) 10](#_Toc199445052)

[1.11 V katerih primerih se v evidencah obračunanega DDV na nivoju posamezne listine (vrstice) v polju »NAČIN OBRAVNAVE« izbere vrednost 3 – samo obresti? (25. 2. 2025) 10](#_Toc199445053)

[1.12 V katerih primerih se v evidencah odbitka DDV na nivoju posamezne listine (vrstice) v polju »NAČIN OBRAVNAVE« izbere vrednost 3 – samo obresti? (25. 2. 2025) 11](#_Toc199445054)

[1.13 Ali je treba v evidenci obračunanega DDV navesti podatke o posameznih računih (izdanih iz maloprodaje in za komunalne storitve po številkah računov in prejemnikih) oziroma je za tovrstne račune (iz maloprodaje in ponavljajoče storitve npr. telekomunikacijske storitve, komunala, voda, elektrika, plin) lahko naveden zbir računov (kot so bili posredovani v centralni informacijski sistem)? Enako vprašanje velja tudi za evidence odbitnega DDV. (25. 2. 2025) 11](#_Toc199445055)

[1.14 Če je v evidenci obračunanega DDV lahko izkazan zbir računov (kot je bil posredovan v centralni informacijski sistem) ali je dovolj, če davčni zavezanec zagotavlja npr. Evidenco izdanih računov po posameznih računih iz teh rešitev specializiranih za maloprodajo oz. periodično zaračunavanje storitev in jih predloži FURS-u na zahtevo? (25. 2. 2025) 11](#_Toc199445056)

[1.15 Ali bo rešitev Servisa sprejema knjige (Metode za delo s knjigami računov - /api/v1/InvoiceBook?) omogočala sprejem podatkov o evidenci obračunanega DDV oz. evidenci odbitnega DDV iz večih datotek, npr. na način, da bo davčni zavezanec lahko npr. pripravil in posredoval podatke o računih iz različnih informacijskih sistemov ločeno na FURS (in ne vse v eni datoteki)? (25. 2. 2025) 12](#_Toc199445057)

[1.16 V povezavi z navodili za spletni servis za sprejem evidenc ter enkratno prijavo s protokolom OAuth me zanima, kako pridobim identifikator klienta? (13. 3.2025) 12](#_Toc199445058)

[1.17 Ali se pri spletnem servisu za dostavo evidenc lahko uporabi kakšen testni certifikat za namene testiranja? (13. 3. 2025) 12](#_Toc199445059)

[1.18 Kako predložim evidenci, če mi je davčni organ izdal sklep o predložitvi obračuna DDV na podlagi 88.a člena (npr. imamo trimesečno davčno obodbje, po sklepu moram predložiti obračun DDV za januar LLLL)? (13. 3. 2025) 12](#_Toc199445060)

[1.19 Kako in kdaj predloži evidenci davčni zavezanec, nad katerim je bil uveden postopek zaradi insolventnosti (npr. začetek stečajnega postopka dne 14. 2. LLLL)? (13. 3. 2025) 13](#_Toc199445061)

[1.20 V definiciji polj za evidence obračunanega DDV so zahtevani tudi podatki o obračunanem DDV za prejete storitve, katerih kraj obdavčitve se določi v skladu s prvim odstavkom 25. člena ZDDV-1, od davčnih zavezancev s sedežem znotraj Unije, pridobitve blaga znotraj Unije, na podlagi samoobdavčitve prejemnika ter na podlagi samoobdavčitve od uvoza. Ali to pomeni, da se ustrezne zneske (obračunani DDV) za omenjene prejete račune vpisuje tudi v evidenco obračunanega DDV, njihove osnove in vstopne DDV pa istočasno v evidenco odbitka DDV, torej dve vrstici za posamezen prejeti račun (21. 3. 2025)? 13](#_Toc199445062)

[1..21 Katera vrednost se napolni v polje »OBRAVNAVA«, če je v glavi evidenc v polju »NAČIN« oznaka 1 (samoprijava) ali oznaka 2 (Vloga za predložitev po roku) ali oznaka 3 (Ne bom uporabil instituta samoprijave)? (1. 4. 2025) 14](#_Toc199445063)

[1.22 Kaj se v evidenci obračunanega DDV evidentira v polje P27 - Vrednost dobav blaga in storitev s pravico do odbitka DDV, pri katerih je kraj dobave zunaj Slovenije? (2. 4. 2025) 14](#_Toc199445064)

[1.23 Kaj se evidentira v evidenci odbitka DDV v polje P17 – DDV, ki se ne odbija (4. 4. 2025) 15](#_Toc199445065)

[1.24 Davčni zavezanec je v evidenco obračunanega DDV za obdobje 03/2025 vključil izdan dobropis, ki se nanaša na preteklo davčno obdobje 02/2025. Ali mora za ta dobropis  uveljaviti samoprijavo po 88.b členu ZDDV-1 in v polje OBRAVNAVA navesti 2 (ali 3). (9. 4. 2025) 15](#_Toc199445066)

[1.25 Davčni zavezanec je v evidenco odbitka DDV za 03/2025 vključil prejet račun, ki se nanaša na preteklo davčno obdobje 02/2025. Ali mora za ta račun  uveljaviti samoprijavo po 88.b členu ZDDV-1 in v polje OBRAVNAVA navesti 2 (ali 3)? (9. 4. 2025) 15](#_Toc199445067)

[1.26 Davčni zavezanec je v evidenco odbitka DDV za 03/2025 vključil prejeti dobropis, ki se nanaša na preteklo davčno obdobje 02/2025. Ali mora za ta dobropis uveljaviti samoprijavo po 88.b členu ZDDV-1 in v polje OBRAVNAVA navesti 2 (ali 3)? (9. 4. 2025) 15](#_Toc199445068)

[1.27 Določena podjetja uporabljajo ločene evidence po dejavnosti zato, ker imajo na ta način možnost uporabe odbitnega deleža DDV recimo na eni dejavnosti, na drugi pa ne. Specifikacija za evidenci ima to določeno le v glavi, ne pa po posamezni postavki v evidencah. Kako v evidencah označiti, da podjetje uporablja en ali več odbitnih deležev? (11. 4. 2025) 16](#_Toc199445069)

[1.28 Davčni zavezanec X je prejel račun od dobavitelja Y za storitev programiranja z datumom izdaje 28. 2. 2025, ki vsebuje klavzulo "posebna ureditev - plačana realizacija". Račun bo plačan šele v aprilu 2025. Kako pravilno evidentirati prejeti račun od dobavitelja, ki uporablja posebno ureditev po plačani realizaciji ter kako je s pravico do odbitka DDV? (14. 4. 2025) 16](#_Toc199445070)

[1.29 Davčni zavezanci z manjšim obsegom poslovanja (manj kot 20 izdanih in 20 prejetih računov letno) so do sedaj evidence vodili v preglednicah (Spreadsheet programs) in oddajali obrazec na eDavkih z vnosom nekaj številk. Ali bo v nadgrajeni aplikaciji MiniBlagajna vodenje evidenc še vedno enostavno in bo omogočeno, da se vse evidence vodijo neposredno v aplikaciji brez potrebe po vzporednem vodenju evidenc v preglednicah? (20. 5. 2025) 16](#_Toc199445071)

[1.30 Ali se za namestitev aplikacije MiniBlagajna lahko uporabi kvalificirano digitalno potrdilo? (20. 5. 2025) 17](#_Toc199445072)

[1.31 Ali je priporočljivo z namestitvijo aplikacije MiniBlagajna počakati na objavo nove, posodobljene različice? (20. 5. 2025) 17](#_Toc199445073)

[1.32 Katera polja v primeru samoobdavčitve izpolni atipični davčni zavezanec (za pridobitve blaga ali za prejem storitev, za katere je kraj po prvem odstavku 25. člena ZDDV-1 po sedežu prejemnika)? (20. 5. 2025) 17](#_Toc199445074)

[1.33 Katera polja v evidencah v primeru samoobdavčitve izpolni davčni zavezanec identificiran po splošni ureditvi? (20. 5. 2025) 18](#_Toc199445075)

[1.34 V obračunskem obdobju nisem izdal niti prejel nobene listine. Ali moram vseeno predložiti evidenci? (20. 5. 2025) 18](#_Toc199445076)

[1.35 Davčni zavezanec za oproščene finančne storitve iz 4. točke 44. člena ZDDV-1 v skladu s četrtim odstavkom 81.a člena ZDDV-1 ni dolžan izdati računa prejemniku storitve. Ali je davčni zavezanec - prejemnik storitve v evidenco odbitka DDV dolžan poročati drug dokument (na primer obračun, instrument plačilnega prometa, izpisek, obvestilo)? 18](#_Toc199445077)

[1.36 Če davčnemu zavezancu na podlagi četrtega odstavka 81. člena ZDDV-1 ni treba izdati računa za storitve iz 1. in 4. točke 44. člena tega zakona, če so storitve, ki jih opravi davčnemu zavezancu v drugi državi članici, oproščene v tej državi članici, posledično davčni zavezanec opravljene storitve tudi ne evidentira v evidenco obračunanega DDV oz. če davčni zavezanec iz druge države članice prav tako ne rabi izdati računa za posamezne storitve v skladu s svojo zakonodajo, prejemnik storitve ni dolžan poročati prejete storitve v evidenco odbitka DDV? 19](#_Toc199445078)

[1.37 Ali morajo davčni zavezanci, identificirani za namene DDV v Sloveniji, ki uporabljajo posebno ureditev VEM/OSS, v evidenci obračunanega DDV poročati davčno osnovo v polje P27. Ali enako velja tudi za posebno uvozno ureditev in ali je treba v polje P27 poročati tudi transakcije s tretjimi državami? 19](#_Toc199445079)

[Za vse dobave, ki so vključene v posebne ureditve VEM/OSS, če gre za obdavčene dobave, se vrednosti vpisujejo v P27, ker dajejo pravico do odbitka DDV. 19](#_Toc199445080)

[1.38 Ali se poročanje dobav v evidenci obračunanega DDV v okviru posebnih ureditev VEM/OSS v polje P27 nanaša na dobavitelje, ki so ustanovljeni v Sloveniji, nerezidentne dobavitelje s stalno poslovno enoto v Sloveniji in nerezidentne dobavitelje brez stalne poslovne enote? 19](#_Toc199445081)

[1.39 Če je dobavitelj registriran za uporabo posebne ureditve VEM/OSS v drugi državi članici EU in je hkrati registriran za DDV v Sloveniji ter prodaja blago iz Slovenije in tudi iz drugih držav članic, katere dobave je treba poročati v polje P27? 19](#_Toc199445082)

[2. Predizpolnitev obračuna DDV 20](#_Toc199445083)

[2.1. Davčni zavezanec je oddal evidenci 23. v mesecu, ki sledi mesecu obdobja evidenc. Iz predloženih evidenc oziroma podatkov v evidencah izhaja, da je davčni zavezanec opravljal transakcije znotraj Unije in je bil zato dolžan predložiti rekapitulacijsko poročilo iz 90. člena ZDDV-1. Ali bo davčni organ predizpolnil obračun DDV? (13. 2. 2025) 20](#_Toc199445084)

[2.2. Davčni zavezanec je 8. v mesecu, ki sledi mesecu obdobja evidenc, oddal evidenci. Davčni organ je 9. v mesecu predizpolnil obračun. Davčni zavezanec je v predloženih evidencah uveljavljal vračilo presežka DDV. S katerim dnem začne teči 21 dnevni rok za vračilo presežka DDV? (13. 2. 2025) 20](#_Toc199445085)

[2.3. Davčni zavezanec je 8. v mesecu, ki sledi mesecu obdobja evidenc, oddal evidenci. Davčni organ je 9. v mesecu predizpolnil obračun. Davčni zavezanec je v predloženih evidencah uveljavljal vračilo presežka DDV. Ali lahko davčni zavezanec ponovno sam odda obračun na eDavkih? (13. 2. 2025) 20](#_Toc199445086)

[2.4. Davčni zavezanec je 22. v mesecu, ki sledi mesecu obdobja evidenc, oddal evidenci. Davčni organ je še isti dan predizpolnil obračun. Iz predloženih evidenc oziroma podatkov v evidencah ne izhaja, da je davčni zavezanec uveljavljal vračilo presežka DDV, niti ni opravljal transakcij znotraj Unije, za kar bi bil dolžan predložiti rekapitulacijsko poročilo. Ali lahko davčni zavezanec ponovno odda evidenci, davčni organ pa mu bo ponovno predizpolnil obračun? (13. 2. 2025) 20](#_Toc199445087)

[2.5. Davčni zavezanec je 22. v mesecu, ki sledi mesecu obdobja evidenc, oddal evidenci. Davčni organ je še isti dan predizpolnil obračun. Iz predloženih evidenc oziroma podatkov v evidencah ne izhaja, da je davčni zavezanec uveljavljal vračilo presežka DDV, niti ni opravljal transakcij znotraj Unije, za kar bi bil dolžan predložiti rekapitulacijsko poročilo. Ali lahko davčni zavezanec sam na eDavkih odda obračun? (13. 2. 2025) 21](#_Toc199445088)

[2.6. Davčni zavezanec je 22. v mesecu, ki sledi mesecu obdobja evidenc, oddal evidenci. Davčni organ je še isti dan predizpolnil obračun. Iz predloženih evidenc oziroma podatkov v evidencah ne izhaja, da je davčni zavezanec uveljavljal vračilo presežka DDV, niti ni opravljal transakcij znotraj Unije, za kar bi bil dolžan predložiti rekapitulacijsko poročilo. Davčni zavezanec je nato 24. v mesecu sam oddal obračun DDV. Ali lahko davčni zavezanec 25. v mesecu ponovno pošlje evidenci in bo davčni organ ponovno predizpolnil obračun DDV? (13. 2. 2025) 21](#_Toc199445089)

[2.7. Davčni zavezanec je 22. v mesecu, ki sledi mesecu obdobja evidenc, oddal evidenci. Davčni organ je še isti dan predizpolnil obračun. Iz predloženih evidenc oziroma podatkov v evidencah ne izhaja, da je davčni zavezanec uveljavljal vračilo presežka DDV, niti ni opravljal transakcij znotraj Unije, za kar bi bil dolžan predložiti rekapitulacijsko poročilo. Davčni zavezanec je nato 24. v mesecu sam oddal obračun DDV, ki se razlikuje od že predizpolnjenega obračuna na podlagi predloženih evidenc. Ali mora davčni zavezanec ponovno poslati evidenci za to obdobje, ki morajo biti skladne z oddanim obračunom? (13. 2. 2025) 21](#_Toc199445090)

[2.8 Davčni zavezanec je 24. v mesecu, ki sledi mesecu obdobja evidenc, oddal evidenci. Davčni organ do zadnjega delovnega dne v mesecu ni predizpolnil obračuna DDV. Ali mora davčni zavezanec sam oddati obračun? (13. 2. 2025) 21](#_Toc199445091)

[2.9. Davčni zavezanec je 15. v mesecu, ki sledi mesecu obdobja evidenc, oddal evidenci. Iz predloženih evidenc oziroma podatkov v evidencah izhaja, da je davčni zavezanec opravljal transakcije znotraj Unije, za kar je bil dolžan predložiti rekapitulacijsko poročilo. Davčni organ mu do 20. dne v mesecu ni predizpolnil obračuna DDV. Do kdaj mora davčni zavezanec sam oddati obračun? (13. 2. 2025) 22](#_Toc199445092)

[2.10. Davčni zavezanec je oddal evidenci po roku za predložitev, npr. 10. v mesecu, ki sledi mesecu, v katerem bi moral predložiti evidenci. Obračuna DDV za to davčno obdobje še ni predložil. Bo davčni organ naredil predizpolnitev obračuna DDV? (25. 2.2025) 22](#_Toc199445093)

[2.11. Davčni organ je na predlog davčnega zavezanca, ki iz opravičljivih razlogov ni mogel predložiti davčnega obračuna v predpisanem roku, na podlagi 52. člena Zakona o davčnem postopku dovolil predložitev davčnega obračuna po izteku predpisanega roka. Ali se rok za predložitev evidenc tudi prestavi? Bo davčni organ naredil predizpolnitev obračuna DDV? (25. 2. 2025) 22](#_Toc199445094)

[2.12. Do kdaj morata biti predloženi evidenci za julij 2025, da bo davčni organ sestavil predizpolnjen obračun DDV za julij 2025? (20. 5. 2025) 22](#_Toc199445095)

# 1. Evidenci obračunanega DDV in odbitka DDV

## 1.1. Kje so objavljene tehnične specifikacije za oddajo evidence obračunanega DDV in evidence odbitka DDV? (13. 2. 2025)

**ODGOVOR:**

Tehnične specifikacije so objavljene na povezavi: [spletni\_servis\_za\_sprejem\_kir\_kpr.docx](https://view.officeapps.live.com/op/view.aspx?src=https%3A%2F%2Fedavki.durs.si%2FOpenPortal%2FDokumenti%2Fspletni_servis_za_sprejem_kir_kpr.docx&wdOrigin=BROWSELINK).

## 1.2. V pojasnilih je navedeno, da morata biti evidenci DDV v predpisani strukturirani obliki ter da bo zahtevano elektronsko vodenje evidenc. Ali bo dovoljeno DDV evidence ročno pripraviti v excel obliki ter jih pretvoriti v predpisan xml format ali se bo zahtevalo, da so podatki iz ERP sistema avtomatsko/direktno izvoženi v predpisan strukturiran xml format. (13. 2. 2025)

**ODGOVOR:**

Oddaja predpisanih evidenc bo mogoča ~~samo~~ preko spletnega servisa, ki ima REST (podpira podatke, kodirane v JSON) in SOAP vmesnik. Tehnična dokumentacija je objavljena na strani[eDavki - Za razvijalce](https://beta.edavki.durs.si/EdavkiPortal/OpenPortal/CommonPages/Opdynp/PageB.aspx?category=razvijalci).

Na eDavkih se bo pripravila tudi rešitev, preko katere se bo lahko uvozila pripravljena zip datoteka Evidenci obračunanega DDV in odbitka DDV. Evidenci bo mogoče uvoziti v formatih, navedenih v tehnični dokumentaciji.

Davčni zavezanci, zlasti tisti z manjšim obsegom poslovanja, bodo obveznost predložitve evidence odbitka DDV in evidence obračunanega DDV lahko izpolnjevali tudi z uporabo brezplačne spletne aplikacije davčnega organa (miniBLAGAJNA), ki bo v ta namen nadgrajena z možnostjo vodenja teh evidenc in njihovo predložitvijo davčnemu organu. Informacija glede možnosti uporabe MiniBlagajne je bila že v obrazložitvi predloga novele ZDDV-1O. Informacijo o nadgradnji miniBLAGAJNE in njeni uporabi bomo objavili, ko bo le ta na voljo davčnim zavezancem.

## 1.3. Ali bo mogoče evidenci obračunanega DDV in odbitka DDV oddati tudi z ročnim nalaganjem XML datoteke, kot je to npr. za ostale obrazce npr. RP-O, PD-O, REK, ...? Če da, kdaj se predvidoma lahko pričakuje, da bo v testnem okolju na voljo ta obrazec? (13. 2. 2025)

**ODGOVOR:**

Kot pojasnjeno v odgovoru 1.2, se bo na eDavkih pripravila tudi rešitev, preko katere se bo lahko uvozila pripravljena zip datoteka Evidenci obračunanega DDV in odbitka DDV. Evidenci bo mogoče uvoziti v formatih, navedenih v tehnični dokumentaciji.

## 1.4. V glavi evidenc se nahaja polje »NAČIN OBRAVNAVE«. V njem so tri vrednosti, kdaj se uporabi katero od njih? (13. 2. 2025)

**ODGOVOR:**

Polje »NAČIN OBRAVNAVE« dovoljuje naslednje vrednosti:

1 – Samoprijava,

2 – Vloga za predložitev po roku,

3 – Ne bom uporabil instituta samoprijave.

Za vsa ta tri polja velja, da se lahko izpolnijo samo v primeru, ko je rok za oddajo obračuna že potekel, **davčni zavezanec obračuna DDV sam še ni oddal** in je davčni zavezanec po tem roku predložil evidenci, zato davčni organ ne bo predizpolnil obračuna DDV. Kadar se evidenci oddajata po roku in davčni zavezanec ne želi uporabiti instituta samoprijave po 88.c členu ZDDV-1 (vrednost 1) oziroma tudi ne izpolnjuje pogojev za predložitev po roku po 52. členu Zakona o davčnem postopku - ZDavP-2 (vrednost 2), se lahko uporabi vrednost 3.

Iz navedenega izhaja, da se ta polja izpolnijo v primeru, ko davčni zavezanec ne predloži obračuna DDV v roku in zato davčni organ na podlagi tako predloženih evidenc ne bo predizpolnil obračuna DDV, ampak bo moral davčni zavezanec obračun DDV oddati sam. Ne glede na to, pa morajo biti ti podatki v evidencah navedeni tako, kot jih bo davčni zavezanec navedel na eDavkih na oddanem obračunu DDV.

## 1.5. Ali se v evidencah obračunanega DDV in odbitka DDV na nivoju posamezne listine (vrstice) vrednost 1 – obračun v polju »NAČIN OBRAVNAVE« napolni ob oddaji evidence za tekoče/redno davčno obdobje? (13. 2. 2025)

**ODGOVOR:**

Ne, vrednost 1 se ne bo napolnila ob oddaji evidence. Davčni zavezanec vpiše vrednost 1, če ne uporabi vrednosti 2 ali 3 pred oddajo evidenc.

Polje »NAČIN OBRAVNAVE« dovoljuje naslednje vrednosti:

1 - obračun,

2 – samoprijava obračun in obresti (popravki napak iz preteklih obdobij),

3 – samo obresti.

## 1.6. Ali so v evidencah obračunanega DDV in odbitka DDV na nivoju posamezne listine (vrstice) v polju »DAVEK88« dovoljene zgolj pozitivne ali tudi negativne obresti? (13. 2. 2025)

**ODGOVOR:**

Samo pozitivne vrednosti (tako kot je na obračunih DDV-O v razdelku V. Samoprijava/Popravek).

## 1.7. Ali se lahko za potrebe testiranja evidenc obračunanega DDV in odbitka DDV preko spletnega servisa v testnem okolju uporabi isti testni certifikat, ki se sicer uporablja za dostop do testnega okolja eDavkov (<https://beta.edavki.durs.si/>)? (13. 2. 2025)

**ODGOVOR:**

Za testiranje na Beta eDavkih se lahko uporabi isti certifikat za vse procese.

## 1.8. Ali bo davčni zavezanec po uspešnem posredovanju evidenc obračunanega DDV in odbitka DDV, le te lahko samo pregledoval ali tudi popravljal v eDavkih? (13. 2. 2025)

**ODGOVOR:**

Uspešno oddane evidence ne bodo prikazane na eDavkih tako kot ostali obrazci, saj to ni obrazec. Pripravljen bo vpogled v oddane knjige, kjer bodo podatki o oddanih evidencah ter možnost pridobitve podatkov iz oddanih evidenc. V primeru popravkov evidenc ne bo mogoče urejati na eDavkih, temveč jih bo treba ponovno oddati.

## 1.9. V dokumentu “Spremembe zakonodaje na področju DDV.doc” je navedeno, da z dnem uveljavitve Pravilnika prenehata veljati točka 2.2 Izpis odbitka DDV in točka 2.3 Izpis obračunanega DDV Priloge Pravilnika o vsebini, obliki, načinu in rokih za predložitev izpisa podatkov iz elektronsko vodenih poslovnih knjig in evidenc zavezanca za davek, uporabljata pa se za izpise podatkov za davčna obdobja, ki se končajo pred 1. julijem 2025.

## Navedeno pomeni, da če bo davčni zavezanec pozvan k predložitvi podatkov o odbitku DDV in obračunu DDV za obdobja pred 1. 7. 2025 (npr. za davčno obdobje December 2024), mora predložiti podatke v obliki kot je predpisana v točki 2.2 Izpis odbitka DDV in točka 2.3 Izpis obračunanega DDV Priloge Pravilnika o vsebini, obliki, načinu in rokih za predložitev izpisa podatkov iz elektronsko vodenih poslovnih knjig in evidenc zavezanca za davek?

## Koliko časa po uvedbi novih evidenc (od 1. 7. 2025) je treba strankam zagotavljati možnost priprave podatkov v trenutno veljavni TXT obliki? (13. 2. 2025)

**ODGOVOR:**

Z dnem uveljavitve novele Pravilnika o izvajanju davka na dodano vrednost (Uradni list RS št. [112/24](https://www.uradni-list.si/glasilo-uradni-list-rs/celotno-kazalo/2024112)) prenehata veljati točka 2.2 Izpis odbitka DDV in točka 2.3 Izpis obračunanega DDV Priloge [Pravilnika o vsebini, obliki, načinu in rokih za predložitev izpisa podatkov iz elektronsko vodenih poslovnih knjig in evidenc zavezanca za davek](https://pisrs.si/pregledPredpisa?id=PRAV8099), uporabljata pa se za izpise podatkov za davčna obdobja, ki se končajo pred 1. julijem 2025. Davčnemu zavezancu se mora zagotoviti možnost oddaje izpisov odbitka DDV in obračunanega DDV v obliki TXT vsaj še pet let po preklicu uporabe točke 2.2 in 2.3 zgoraj omenjenega [Pravilnika o vsebini, obliki, načinu in rokih za predložitev izpisa podatkov iz elektronsko vodenih poslovnih knjig in evidenc zavezanca za davek](https://pisrs.si/pregledPredpisa?id=PRAV8099)

## 1.10 Ali mora davčni zavezanec, katerega davčno obdobje je koledarsko trimesečje, vsak mesec oddati evidenci? (13. 2. 2025)

**ODGOVOR:**

Skladno z drugim odstavkom 85.b člena ZDDV-1 davčni zavezanec vodi evidenci za vsako posamezno davčno obdobje. Davčni zavezanec, čigar davčno obdobje bo koledarsko trimesečje, ne bo oddal evidenci za vsak mesec, ampak za vsako koledarsko trimesečje.

## 1.11 V katerih primerih se v evidencah obračunanega DDV na nivoju posamezne listine (vrstice) v polju »NAČIN OBRAVNAVE« izbere vrednost 3 – samo obresti? (25. 2. 2025)

**ODGOVOR:**

Polje »NAČIN OBRAVNAVE« dovoljuje naslednje vrednosti:

1 - obračun,

2 – samoprijava obračun in obresti (popravki napak iz preteklih obdobij)

3 – samo obresti

Vrednost 3 se izpolni v primeru, ko je davčni zavezanec za napako iz preteklih obdobij, za katero je znesek DDV že vključil v obračun DDV za pretekla obdobja, v evidenci obračunanega DDV namesto vrednosti 2 izpolnil vrednost 1, zato pogoji za samoprijavo po 88.b členu ZDDV-1 niso bili izpolnjeni. Z izpolnitvijo vrednosti 3 v evidenci obračunanega DDV za tekoče davčno obdobje se od zneska DDV iz preteklih obdobij, ki ga je davčni zavezanec vključil v enega od prejšnjih obračunov DDV, obračunajo (na obračunu DDV) samo še obresti po 88.b členu ZDDV-1 in s tem so za to napako iz preteklih obdobij izpolnjeni pogoji po 88.b členu ZDDV-1 in je davčni zavezanec razbremenjen odgovornosti za prekršek.

V tekočem obračunu DDV se za to listino upoštevajo le podatki v razdelku V. Samprijava/popravek, ne pa tudi podatkov o davčni osnovi in znesku obračunanega DDV.

## 1.12 V katerih primerih se v evidencah odbitka DDV na nivoju posamezne listine (vrstice) v polju »NAČIN OBRAVNAVE« izbere vrednost 3 – samo obresti? (25. 2. 2025)

**ODGOVOR:**

Polje »NAČIN OBRAVNAVE« dovoljuje naslednje vrednosti:

1 - obračun,

2 – samoprijava obračun in obresti (popravki napak iz preteklih obdobij)

3 – samo obresti

Vrednost 3 se izpolni npr. v primeru, ko je davčni zavezanec preuranjeno uveljavljal odbitek DDV v enem izmed preteklih davčnih obdobij. Če se želi razbremeniti odgovornosti za prekršek, v evidenco odbitka DDV ponovno vnese listino in izbere vrednost 3. Na tej podlagi se obračunajo (na obračunu DDV) samo še obresti po 88.b členu ZDDV-1 in s tem so za to napako iz preteklih obdobij izpolnjeni pogoji po 88.b členu ZDDV-1.

V tekočem obračunu DDV se za to listino upoštevajo le podatki v razdelku V. Samprijava/popravek, ne pa tudi podatkov o davčni osnovi in znesku odbitka DDV.

## 1.13 Ali je treba v evidenci obračunanega DDV navesti podatke o posameznih računih (izdanih iz maloprodaje in za komunalne storitve po številkah računov in prejemnikih) oziroma je za tovrstne račune (iz maloprodaje in ponavljajoče storitve npr. telekomunikacijske storitve, komunala, voda, elektrika, plin) lahko naveden zbir računov (kot so bili posredovani v centralni informacijski sistem)? Enako vprašanje velja tudi za evidence odbitnega DDV. (25. 2. 2025)

**ODGOVOR:**

Vsak račun, ki se nanaša na davčnega zavezanca (ne zgolj identificiranega za namene DDV, ampak davčnega zavezanca po 5. členu ZDDV-1) mora biti evidentiran posebej. Prodaja končnim potrošnikom se v evidenco obračunanega DDV evidentira z obdobnimi obračuni blagajne, ki lahko zajemajo eno ali več zaključkov blagajne po posameznih blagajniških mestih. Pri blagajniškem poslovanju se podatki v temeljne poslovne knjige in evidenco obračunanega DDV evidentirajo na podlagi obdobnih obračunov blagajne. Knjigovodsko listino torej predstavlja obdobni obračun blagajne. Ta obdobni obračun blagajne je lahko narejen na ravni posameznega blagajniškega mesta ali na ravni prodajnega mesta. Če je narejen na ravni prodajnega mesta, so vanj vključeni obračuni (blagajniški zaključki) vseh njegovih posameznih blagajniških mest. Blagajniške obračune spremljajo oziroma so preko njih dostopne izvirne knjigovodske listine (izdani računi). Dolžina blagajniškega obdobja je odvisna od organizacije dela blagajnikov in števila blagajniških dogodkov v določenem času. Obračuni blagajne se praviloma opravljajo dnevno. Izjema so lahko davčni zavezanci z majhnim obsegom oziroma nerednim poslovanjem, primeroma društva, klubi itd. Navedeno pa ne velja za zgoraj naštete storitve kot npr. telekomunikacijske, komunala, voda, plin, elektrika,….. V evidenco odbitnega DDV se ne evidentirajo prejeti računi davčnih zavezancev, ki niso identificirani za namene DDV.

## 1.14 Če je v evidenci obračunanega DDV lahko izkazan zbir računov (kot je bil posredovan v centralni informacijski sistem) ali je dovolj, če davčni zavezanec zagotavlja npr. Evidenco izdanih računov po posameznih računih iz teh rešitev specializiranih za maloprodajo oz. periodično zaračunavanje storitev in jih predloži FURS-u na zahtevo? (25. 2. 2025)

**ODGOVOR:**

Izdani računi, če so zajeti v obdobnem obračunu blagajne, se pri oddaji evidenc ne pošiljajo na FURS in se lahko predložijo na zahtevo v davčnem postopku nadzora. V evidenco obračunanega DDV se bo vedno vpisal obdobni obračun blagajne in to se bo posredovalo FURS, posamezni računi pa na zahtevo.

## 1.15 Ali bo rešitev Servisa sprejema knjige (Metode za delo s knjigami računov - /api/v1/InvoiceBook?) omogočala sprejem podatkov o evidenci obračunanega DDV oz. evidenci odbitnega DDV iz večih datotek, npr. na način, da bo davčni zavezanec lahko npr. pripravil in posredoval podatke o računih iz različnih informacijskih sistemov ločeno na FURS (in ne vse v eni datoteki)? (25. 2. 2025)

**ODGOVOR:**

Podatke iz evidence obračunanega DDV in evidence odbitnega DDV za določeno davčno obdobje je treba poslati na FURS v eni datoteki. Zadnja poslana verzija bo upoštevana kot veljavna.

## 1.16 V povezavi z navodili za spletni servis za sprejem evidenc ter enkratno prijavo s protokolom OAuth me zanima, kako pridobim identifikator klienta? (13. 3.2025)

**ODGOVOR:**

Za uporabo OAuth storitev eDavkov mora FURS najprej registrirati vašo aplikacijo. Zato morate na sd.fu@gov.si poslati URL, na katerega bo preusmerjen uporabnik po uspešni prijavi na eDavkih, da bo lahko FURS opravil registracijo. Po registraciji vaše aplikacije vam bo FURS poslal parametre za OAuth (client\_id, client\_secret in redirect\_uri).

## 1.17 Ali se pri spletnem servisu za dostavo evidenc lahko uporabi kakšen testni certifikat za namene testiranja? (13. 3. 2025)

**ODGOVOR:**

Za namene testiranja na Beta eDavkih se uporabi produkcijski certifikat.

## 1.18 Kako predložim evidenci, če mi je davčni organ izdal sklep o predložitvi obračuna DDV na podlagi 88.a člena (npr. imamo trimesečno davčno obodbje, po sklepu moram predložiti obračun DDV za januar LLLL)? (13. 3. 2025)

**ODGOVOR:**

Na podlagi 88.a člena ZDDV-1 mora davčni zavezanec predložiti obračun DDV za davčno obodbje in v roku, ki ga s sklepom določi davčni organ. Tak davčni zavezanec mora predložiti evidenci:

* za obdobje, določeno v sklepu davčnega organa (v konkretnem primeru od 1. 1. do 31. 1. LLLL) v polju »OBDOBJE\_OD« (Datum začetka obdobja poročanja) navede datum 0101LLLL (za »LLLL« se navede konkretno leto) in
* za obdobje po sklepu davčnega organa (v konkretnem primeru od 1. 2. do 31. 3. LLLL), v polju »OBDOBJE\_DO« (Datum konca obdobja poročanja) navede datum 3103LLLL (za »LLLL« se navede konkretno leto).

Pri obeh obdobjih je treba v razdelku Glava v polje »PREDLODO« (opis polja: predložitev na podlagi odločitve davčnega organa) navesti DA.

## 1.19 Kako in kdaj predloži evidenci davčni zavezanec, nad katerim je bil uveden postopek zaradi insolventnosti (npr. začetek stečajnega postopka dne 14. 2. LLLL)? (13. 3. 2025)

**ODGOVOR**

Za davčnega zavezanca, nad katerim se začne postopek prisilne poravnave, postopek likvidacije ali stečajni postopek, se davčno obdobje konča na dan pred začetkom postopka prisilne poravnave, postopka likvidacije ali stečajnega postopka.

Tak davčni zavezanec mora predložiti evidenci:

* za obdobje od prvega dneva v koledarskem mesecu oziroma v koledarskem trimesečju do dneva pred začetkom postopka prisilne poravnave, postopka likvidacije ali stečajnega postopka (v konkretnem primeru od 1. 2. do 13. 2. LLLL), v polju »OBDOBJE\_OD« (Datum začetka obdobja poročanja) navede datum 0102LLLL in v polju »OBDOBJE\_DO« (Datum konca obdobja poročanja) navede datum 1302LLLL (za »LLLL« se navede konkretno leto).
* in za obdobje od dneva začetka postopka prisilne poravnave, postopka likvidacije ali stečajnega postopka do zadnjega dneva v koledarskem mesecu oziroma v koledarskem trimesečju (v konkretnem primeru od 14. 2. do 28. 2. LLLL). v polju »OBDOBJE\_OD« (Datum začetka obdobja poročanja) navede datum 1402LLLL in v polju »OBDOBJE\_DO« (Datum konca obdobja poročanja) navede datum 2802LLLL (za »LLLL« se navede konkretno leto).

Pri obeh obdobjih je treba v razdelku Glava v polje »INSPOS« (opis polja: insolventni postopek) navesti DA.

## 1.20 V definiciji polj za evidence obračunanega DDV so zahtevani tudi podatki o obračunanem DDV za prejete storitve, katerih kraj obdavčitve se določi v skladu s prvim odstavkom 25. člena ZDDV-1, od davčnih zavezancev s sedežem znotraj Unije, pridobitve blaga znotraj Unije, na podlagi samoobdavčitve prejemnika ter na podlagi samoobdavčitve od uvoza. Ali to pomeni, da se ustrezne zneske (obračunani DDV) za omenjene prejete račune vpisuje tudi v evidenco obračunanega DDV, njihove osnove in vstopne DDV pa istočasno v evidenco odbitka DDV, torej dve vrstici za posamezen prejeti račun (21. 3. 2025)?

**ODGOVOR:**

V evidenco obračunanega DDV se poleg podatkov o listini (datum knjiženja listine, številka listine in datum listine) vpisuje znesek obračunanega DDV, izkazan po predpisanih stopnjah za dobave, prejete iz drugih držav članic, od katerih mora prejemnik obračunati DDV, ter za DDV obračunan na podlagi samoobdavčitve, ločeno za prejeto blago in storitve oziroma za uvoz.

Hkrati pa se poleg podatkov o listini (datum knjiženja listine, številka listine, datum prejema listine in datum listine) podatki o vrednosti nabav blaga in storitev v Sloveniji, od katerih obračuna DDV prejemnik, pridobitvah blaga iz drugih držav članic, o prejetih storitvah iz drugih držav članic in uvoza, ter znesek DDV, za katerega davčni zavezanec ima oziroma nima pravico do odbitka DDV, vpisujejo tudi v evidenco odbitka DDV.

Pri izpolnjevanju polj se sledi izpolnjevanju polj v obračunu DDV, kjer se tudi podatke po prejetih računih v obravnavanih primerih upošteva v razdelkih Nabave blaga in storitev in Odbitek DDV (slednje, če ima davčni zavezanec odbitek DDV) kot tudi v razdelku Obračunani DDV.

Več glede vsebine polj evidenc najdete v dokumentu, objavljenem na spletni strani FURS: [Evidenci obračunanega DDV in odbitka DDV ter predizpolnitev obračuna DDV](https://www.fu.gov.si/fileadmin/Internet/Davki_in_druge_dajatve/Podrocja/Davek_na_dodano_vrednost/Opis/Evidenci_obracunanega_DDV_in_odbitka_DDV_ter_predizpolnitev_obracuna_DDV.doc) (Priloga 1).

## 1..21 Katera vrednost se napolni v polje »OBRAVNAVA«, če je v glavi evidenc v polju »NAČIN« oznaka 1 (samoprijava) ali oznaka 2 (Vloga za predložitev po roku) ali oznaka 3 (Ne bom uporabil instituta samoprijave)? (1. 4. 2025)

**ODGOVOR:**

Polje »NAČIN« se pojavi le v glavi evidence in se ga lahko uporabi, če sta evidenci za določeno davčno obdobje oddani po roku za predložitev obračuna DDV za to davčno obdobje. Davčni organ v primeru predloženih evidenc po roku za predložitev obračuna DDV ne sestavi predizpolnjenega obračuna DDV. Davčni zavezanec mora v teh primerih sam predložiti obračun DDV.

Polje »OBRAVNAVA« pa se nanaša na posamezno listino, zapisano v evidenci in velja, da se uporabi vrednost 1, če se za listino ne uveljavlja samoprijava po 88. b členu ZDDV-1. V primeru popravka napak iz preteklih obdobij lahko davčni zavezanec uveljavlja zaradi prenizko obračunanega DDV ali previsokega odbitka DDV samoprijavo po 88.b členu ZDDV-1.

Če davčni zavezanec predloži evidence po roku za predložitev in se listine nanašajo na obdobje poročanja, za katero se predlaga evidenca, se v polju »OBRAVNAVA« označi 1, in sicer ne glede na to, kaj se (če se) navede v glavi v polju »NAČIN«.

Primer:

Davčni zavezanec v evidenco obračunanega DDV za obdobje julij 2025 evidentira posamezne  račune:

* Pri tistih **računih, ki jih pravočasno evidentira v evidenco**, torej pri katerih je nastal obdavčljivi dogodek v juliju 2025, navede v polju »OBRAVNAVA«  izbere 1 - obračun.
* Pri tistih **računih, ki jih evidentira prepozno**, ker ugotovi, da je obdavčljivi dogodek nastal že  npr. v maju 2025 in želi uveljaviti samoprijavo po 88.b členu ZDDV-1, pa izpolni še polja:
	+ v polju »OBRAVNAVA« izbere 2 in
	+ v polju »OBDOBJE88« vnese »05052025« in v polje »DAVEK88« vnese znesek DDV, ki je predmet popravka.

Za evidenco odbitka DDV velja enaka logika.

## 1.22 Kaj se v evidenci obračunanega DDV evidentira v polje P27 - Vrednost dobav blaga in storitev s pravico do odbitka DDV, pri katerih je kraj dobave zunaj Slovenije? (2. 4. 2025)

**ODGOVOR:**

Navede se vrednost dobav blaga in storitev, pri katerih je kraj dobave zunaj Slovenije in od katerih ima davčni zavezanec pravico do odbitka v skladu z drugim odstavkom 63. člena ZDDV-1. Npr. navaja se vrednost storitev, katerih kraj obdavčitve je v skladu s 27. členom ZDDV-1 zunaj Slovenije, vrednost dobavljenega blaga na daljavo, če davčni zavezanec za te dobave v okviru posebne unijske ureditve VEM/OSS obračunava DDV in ima pravico do odbitka DDV.

V navedeno polje se vpisuje tudi:

* storitve po prvem odstavku 25. člena ZDDV-1, ki so opravljene davčnim zavezancem s sedežem izven Unije (storitve, katerih kraj obdavčitve je v skladu s prvim odstavkom 25. člena ZDDV-1 tretja država ali tretje ozemlje),
* storitve, katerih kraj obdavčitve je v skladu s členi 26. do 30.f druga država članica,
* izvoz blaga, ki ni opravljen iz Slovenije (prodaja blaga kupcu iz tretje države, pri čemer je izvoz, opravljen iz druge države),
* storitve, katerih kraj obdavčitve je izven Slovenije in za katere ima davčni zavezanec v skladu s c) točko drugega odstavka 63. člena ZDDV-1 pravico do odbitka (transakcije, ki so oproščene v skladu s točkami 1 in 4 (a) do (e) 44. člena ZDDV-1, če ima naročnik sedež zunaj Unije ali če so te transakcije neposredno povezane z blagom, namenjenim za izvoz iz Unije.

## 1.23 Kaj se evidentira v evidenci odbitka DDV v polje P17 – DDV, ki se ne odbija (4. 4. 2025)

**ODGOVOR:**

Glede polja P17 – DDV, ki se ne odbija - evidence odbitka DDV pojasnjujemo, da gre za DDV, za katerega DZ nima pravice do odbitka DDV, zato ker npr.:

* bo blago/storitve uporabil za namene transakcij, ki so oproščene plačila DDV in ne dajejo pravico do odbitka (v celoti ali če uporablja odbitni delež v deležu, za katerega davčni zavezanec nima pravice do odbitka) ali
* gre za blago/storitve iz 66. člena ZDDV-1, za katerega ZDDV-1 izrecno določa omejitev pravice do odbitka DDV in hkrati ne gre za blago/storitve, za katere 66.b člen ZDDV-1 določa izjemo od omejitve odbitka DDV...

## 1.24 Davčni zavezanec je v evidenco obračunanega DDV za obdobje 03/2025 vključil izdan dobropis, ki se nanaša na preteklo davčno obdobje 02/2025. Ali mora za ta dobropis  uveljaviti samoprijavo po 88.b členu ZDDV-1 in v polje OBRAVNAVA navesti 2 (ali 3). (9. 4. 2025)

**ODGOVOR:**

Razumemo, da se to vprašanje nanaša na primere preklica naročila, vračilo ali znižanje cene  po opravljeni dobavi (drugi odstavek 39. člena ZDDV-1). V primeru izdaje dobropisa davčni zavezanec (dobavitelj blaga/izvajalec storitve) vedno izbere 1 – obračun. Predlagamo, da se v Opombe zapiše št. prvotno izdanega računa, na katerega se dobropis nanaša.

## 1.25 Davčni zavezanec je v evidenco odbitka DDV za 03/2025 vključil prejet račun, ki se nanaša na preteklo davčno obdobje 02/2025. Ali mora za ta račun  uveljaviti samoprijavo po 88.b členu ZDDV-1 in v polje OBRAVNAVA navesti 2 (ali 3)? (9. 4. 2025)

**ODGOVOR:**

Odbitek DDV je pravica davčnega zavezanca in ni nujno, da le tega uveljavlja takoj, paziti je treba, da ga, če ima pravico do odbitka DDV, uveljavlja v okviru prekluzivnega roka (drugi stavek drugega odstavka 67. člena ZDDV-1).

Navedeno pomeni, da davčni zavezanec v evidenco odbitka DDV, ki jo posreduje davčnemu organu, prejeti račun vključi v evidenco odbitka DDV v davčnem obdobju, v katerem uveljavlja odbitek DDV in navede v polju OBRAVNAVA vrednost 1. Kdaj se v polju OBRAVNAVA v evidenci odbitka DDV navede vrednost 2 ali 3, je pojasnjeno v Prilogi I k [podrobnejšemu opisu](https://fu.gov.si/fileadmin/Internet/Davki_in_druge_dajatve/Podrocja/Davek_na_dodano_vrednost/Opis/Evidenci_obracunanega_DDV_in_odbitka_DDV_ter_predizpolnitev_obracuna_DDV.doc).

## 1.26 Davčni zavezanec je v evidenco odbitka DDV za 03/2025 vključil prejeti dobropis, ki se nanaša na preteklo davčno obdobje 02/2025. Ali mora za ta dobropis uveljaviti samoprijavo po 88.b členu ZDDV-1 in v polje OBRAVNAVA navesti 2 (ali 3)? (9. 4. 2025)

**ODGOVOR:**

Razumemo, da se to vprašanje nanaša na primere preklica naročila, vračilo ali znižanje cene  po opravljeni dobavi (drugi odstavek 39. člena ZDDV-1). V primeru, ki ga navajate, se v polju OBRAVNAVA ne navaja vrednosti 2 niti vrednosti 3, ampak se izbere 1 – obračun. Predlagamo, da se v Opombe zapiše št. prvotno prejetega računa, na katerega se dobropis nanaša.

Opozarjamo pa na primere, če se dobropis nanaša na račun, po katerem je davčni zavezanec že uveljavljal odbitek DDV, kasneje pa se ugotovi, da ta dobava sploh ni bila opravljena in dobavitelj izda dobropis (ali storno računa), menimo, da gre za popravek neupravičeno uveljavljenega DDV, za katerega se lahko uveljavlja samoprijava. Izhajamo iz tega, da davčni zavezanec po prejetem računu lahko uveljavlja le tisti DDV, do katerega je upravičen. Zgolj dejstvo,  da je prejel račun in ni preveril, če je bila dobava dejansko opravljena, mu še ne daje pravice do odbitka in je treba neupravičeno odbitni DDV popraviti. Če se želi davčni zavezanec razbremeniti odgovornosti za prekršek, se v tem primeru v polju OBRAVNAVA lahko navede vrednosti 2 ali 3 (katera vrednost je ustrezna, glej Prilogo I k podrobnejšemu opisu).

## 1.27 Določena podjetja uporabljajo ločene evidence po dejavnosti zato, ker imajo na ta način možnost uporabe odbitnega deleža DDV recimo na eni dejavnosti, na drugi pa ne. Specifikacija za evidenci ima to določeno le v glavi, ne pa po posamezni postavki v evidencah. Kako v evidencah označiti, da podjetje uporablja en ali več odbitnih deležev? (11. 4. 2025)

**ODGOVOR:**

Če davčni zavezanec izračunava odbitni delež (ali več njih), v polju »Izračunavam odbitni delež« navede DA. Če uveljavlja odbitek DDV po dejanskih podatkih in ne izračunava odbitnega deleža (ali več njih), v polju »Izračunavam odbitni delež« navede NE. Pri posamezni listini v evidenci odbitka DDV je na podlagi ustrezno izpolnjenih polj razvidna višina DDV, ki ga ali ga ne odbija (če ga ne odbija glede evidentiranja glej odgovor 1.23).

## 1.28 Davčni zavezanec X je prejel račun od dobavitelja Y za storitev programiranja z datumom izdaje 28. 2. 2025, ki vsebuje klavzulo "posebna ureditev - plačana realizacija". Račun bo plačan šele v aprilu 2025. Kako pravilno evidentirati prejeti račun od dobavitelja, ki uporablja posebno ureditev po plačani realizaciji ter kako je s pravico do odbitka DDV? (14. 4. 2025)

**ODGOVOR:**

Davčni zavezanec evidentira prejeti račun v Evidenco odbitka DDV ne prej kot v aprilu 2025, ko je prejeti račun plačal in s tem pridobil pravico do odbitka DDV oz. v davčnem obdobju, v katerem uveljavlja odbitek DDV (če ga uveljavlja v kasnejših davčnih obdobjih, pri čemer je treba upoštevati prekluzivni rok).

## 1.29 Davčni zavezanci z manjšim obsegom poslovanja (manj kot 20 izdanih in 20 prejetih računov letno) so do sedaj evidence vodili v preglednicah (Spreadsheet programs) in oddajali obrazec na eDavkih z vnosom nekaj številk. Ali bo v nadgrajeni aplikaciji MiniBlagajna vodenje evidenc še vedno enostavno in bo omogočeno, da se vse evidence vodijo neposredno v aplikaciji brez potrebe po vzporednem vodenju evidenc v preglednicah? (20. 5. 2025)

**ODGOVOR:**

Aplikacija Miniblagajna bo omogočala:

a. samodejni zajem računov, izdanih v aplikaciji Miniblagajna, v evidence,

b. ročni vnos posameznega (izdanega ali prejetega) računa v evidence,

c. masovni uvoz računov v evidence iz csv datoteke. Uporabnik bo tako lahko še vedno vodil evidence tudi v csv datoteki (spreadsheet) in jih potem uvozil v aplikacijo Miniblagajna in nato poročal davčnemu organu.

## 1.30 Ali se za namestitev aplikacije MiniBlagajna lahko uporabi kvalificirano digitalno potrdilo? (20. 5. 2025)

**ODGOVOR:**

Da, za delo z evidencami bodo podprta kvalificirana digitalna potrdila, katera se že uporabljajo v sistemu eDavki. Uporabnik bo moral z digitalnim potrdilom izvesti vsaj eno prijavo v sistem eDavki.

## 1.31 Ali je priporočljivo z namestitvijo aplikacije MiniBlagajna počakati na objavo nove, posodobljene različice? (20. 5. 2025)

**ODGOVOR:**

Namestitev kvalificiranega digitalnega potrdila v Miniblagajno po nadgradnji le te ne bo potrebna. Pri vstopu v aplikacijo se bo izbralo ustrezno kvalificirano digitalno potrdilo za avtentikacijo. Glede uporabe potrdil bo sicer podrobneje opisano v navodilih za uporabo Miniblagajne, ki bodo dopolnjena, ko bo nadgradnja te aplikacije na voljo uporabnikom.

## 1.32 Katera polja v primeru samoobdavčitve izpolni atipični davčni zavezanec (za pridobitve blaga ali za prejem storitev, za katere je kraj po prvem odstavku 25. člena ZDDV-1 po sedežu prejemnika)? (20. 5. 2025)

**ODGOVOR:**

1. Atipični davčni zavezanec, ki je identificiran za namene DDV zaradi pridobitev blaga ali/in prejema storitev, za katere je kraj po prvem odstavku 25. člena ZDDV-1 po sedežu prejemnika in mora kot prejemnik storitve obračunati DDV.

Za obdobje, v katerem mora obračunati DDV, izpolni:

* v evidenco obračunanega DDV poleg podatka o davčnem obdobju, za katerega predlaga evidenco in podatkov o listini vnese tudi znesek DDV v ustrezno polje za obračunani DDV (polja P17 do P25) in
* v evidenco odbitka DDV poleg podatka o davčnem obdobju, za katerega predlaga evidenco in podatkov o listini vnese tudi davčno osnovo v ustrezno polje za vrednost - polje P8 (prejeta storitev od davčnega zavezanca izven Unije), P10 (pridobitev blaga iz druge države članice) in/ali P11 (prejeta storitev od davčnega zavezanca iz druge države članice) ter v polje P17 (DDV, ki se ne odbija). Ker pravice do odbitka ta davčni zavezanec nima, so polja P18 do P21 prazna.

Atipični davčni zavezanec vnese podatke o prejeti transakciji v istem davčnem obdobju v obe evidenci.

1. Atipični davčni zavezanec, ki je identificiran za namene DDV zaradi opravljanja storitev, za katere je kraj po prvem odstavku 25. člena ZDDV-1 po sedežu prejemnika in mora prejemnik storitve obračunati DDV. Za obdobje, v katerem mora obračunati DDV, izpolni:
* če opravi storitev davčnemu zavezancu s sedežem v drugi državi članici:  v evidenco obračunanega DDV poleg podatka o davčnem obdobju, za katerega predlaga evidenco in podatkov o listini vnese tudi davčno osnovo - polje P10;
* če opravi storitev davčnemu zavezancu s sedežem v tretji državi: ne vpisuje v evidenco obračunanega DDV.

## 1.33 Katera polja v evidencah v primeru samoobdavčitve izpolni davčni zavezanec identificiran po splošni ureditvi? (20. 5. 2025)

**ODGOVOR:**

Davčni zavezanec, identificiran po splošnih pravilih za primere samoobdavčitev (pridobitve blaga iz EU, prejem storitev, za katere je kraj obdavčitev po prvem odstavku 25. člena ZDDV-1 po sedežu prejemnika, nabave, za katere je plačnik DDV po tretjem odstavku 76. člena ZDDV-1 ali po 76.a členu ZDDV-1 prejemnik in samoobdavčitev od uvoza) evidentira v evidence na sledeč način:

1. če se v istem obdobju, v katerem nastane obveznost za obračun DDV, uveljavlja tudi odbitek DDV, se poleg podatka o davčnem obdobju, za katerega se predlaga evidenco in podatkov o listini navede tudi:
* v evidenco obračunanega DDV znesek DDV v ustrezno polje za obračunani DDV -polja P17 do P26 in
	+ v evidenco odbitka DDV vrednost (davčno osnovo) v ustrezna polja - P8, P9, P10 in/ali P11 (če gre za obdavčene nabave nepremičnin ali drugih osnovnih sredstev tudi polji P12 in/ali P13). Znesek odbitnega DDV in DDV, ki se ne odbija se vpisuje v polja P17 do P20.
1. če se v istem obdobju, v katerem nastane obveznost za obračun DDV, ne uveljavlja odbitka DDV, se poleg podatka o davčnem obdobju, za katerega se predlaga evidenco in podatkov o listini navede:
* v evidenco obračunanega DDV znesek DDV v ustrezno polje za obračunani DDV -polja P17 do P26. V evidenci odbitka DDV se ta listina ne evidentira in ne vpiše vrednosti nabave, ker v tem davčnem obdobju še ne uveljavlja odbitka DDV.
	+ v evidenco odbitka DDV se za davčno obdobje, v katerem uveljavlja odbitek DDV, vrednost (davčna osnova) v ustrezna polja - P8, P9, P10 in/ali P11 (če gre za obdavčene nabave nepremičnin ali drugih osnovnih sredstev tudi polji P12 in/ali P13). Znesek odbitnega DDV in DDV, ki se ne odbija se vpisuje v polja P17 do P20. To listino se v tem davčnem obdobju ne evidentira v evidenci obračunanega DDV, ker je bila evidentirana že v obdobju, v katerem je nastala obveznost za obračun DDV.

## 1.34 V obračunskem obdobju nisem izdal niti prejel nobene listine. Ali moram vseeno predložiti evidenci? (20. 5. 2025)

**ODGOVOR:**

Davčni zavezanec, identificiran za namene DDV, mora predložiti evidenci tudi, če v obdobju poročanja ne opravi transakcij, ki so predmet poročanja. Dodajamo, da se evidenci predlagata v eni datoteki in zato mora vedno hkrati predložiti obe evidenci (tudi če je ena ali sta obe prazni).

## 1.35 Davčni zavezanec za oproščene finančne storitve iz 4. točke 44. člena ZDDV-1 v skladu s četrtim odstavkom 81.a člena ZDDV-1 ni dolžan izdati računa prejemniku storitve. Ali je davčni zavezanec - prejemnik storitve v evidenco odbitka DDV dolžan poročati drug dokument (na primer obračun, instrument plačilnega prometa, izpisek, obvestilo)?

**ODGOVOR:**

Davčni zavezanec - prejemnik storitve mora v evidenco odbitka DDV poročati o prejetih oproščenih storitvah na podlagi listine, ki jo prejme (na primer obračun, instrument plačilnega prometa, izpisek, obvestilo).

## 1.36 Če davčnemu zavezancu na podlagi četrtega odstavka 81. člena ZDDV-1 ni treba izdati računa za storitve iz 1. in 4. točke 44. člena tega zakona, če so storitve, ki jih opravi davčnemu zavezancu v drugi državi članici, oproščene v tej državi članici, posledično davčni zavezanec opravljene storitve tudi ne evidentira v evidenco obračunanega DDV oz. če davčni zavezanec iz druge države članice prav tako ne rabi izdati računa za posamezne storitve v skladu s svojo zakonodajo, prejemnik storitve ni dolžan poročati prejete storitve v evidenco odbitka DDV?

**ODGOVOR:**

Davčni zavezanec v evidenco obračunanega DDV ne evidentira dobav, katerih kraj obdavčitve je izven Slovenije, so oproščene plačila DDV in davčnemu zavezancu ne dajejo pravice do odbitka DDV.

## 1.37 Ali morajo davčni zavezanci, identificirani za namene DDV v Sloveniji, ki uporabljajo posebno ureditev VEM/OSS, v evidenci obračunanega DDV poročati davčno osnovo v polje P27. Ali enako velja tudi za posebno uvozno ureditev in ali je treba v polje P27 poročati tudi transakcije s tretjimi državami?

**ODGOVOR:**

## Za vse dobave, ki so vključene v posebne ureditve VEM/OSS, če gre za obdavčene dobave, se vrednosti vpisujejo v P27, ker dajejo pravico do odbitka DDV.

## 1.38 Ali se poročanje dobav v evidenci obračunanega DDV v okviru posebnih ureditev VEM/OSS v polje P27 nanaša na dobavitelje, ki so ustanovljeni v Sloveniji, nerezidentne dobavitelje s stalno poslovno enoto v Sloveniji in nerezidentne dobavitelje brez stalne poslovne enote?

**ODGOVOR:**

Poročanje v polje P27 se nanaša na vse davčne zavezance, ki so v Sloveniji identificirani za namene DDV in opravljajo dobave, katerih kraj obdavčitve je zunaj Slovenije, ki dajejo pravico do odbitka DDV.

## 1.39 Če je dobavitelj registriran za uporabo posebne ureditve VEM/OSS v drugi državi članici EU in je hkrati registriran za DDV v Sloveniji ter prodaja blago iz Slovenije in tudi iz drugih držav članic, katere dobave je treba poročati v polje P27?

**ODGOVOR:**

V P27 se poroča vse dobave, pri katerih je kraj obdavčitve zunaj Slovenije in dajejo pravico do odbitka DDV v Sloveniji.

# 2. Predizpolnitev obračuna DDV

## 2.1. Davčni zavezanec je oddal evidenci 23. v mesecu, ki sledi mesecu obdobja evidenc. Iz predloženih evidenc oziroma podatkov v evidencah izhaja, da je davčni zavezanec opravljal transakcije znotraj Unije in je bil zato dolžan predložiti rekapitulacijsko poročilo iz 90. člena ZDDV-1. Ali bo davčni organ predizpolnil obračun DDV? (13. 2. 2025)

**ODGOVOR:**

Skladno s prvim odstavkom 88.d člena ZDDV-1 mora davčni zavezanec, če želi, da mu davčni organ predizpolni obračun DDV, evidence oddati najpozneje tri delovne dni pred potekom roka za predložitev obračuna DDV. Ker je davčni zavezanec opravil transakcije znotraj Unije in je zato dolžan predložiti rekapitulacijsko poročilo iz 90. člena ZDDV-1, mora obračun DDV predložiti do 20. dne naslednjega meseca po poteku davčnega obdobja, to pa pomeni, da bi moral, če bi želel, da davčni organ sestavi predizpolnjen obračun DDV, oddati evidenci vsaj tri delovne dni pred potekom roka za predložitev obračuna DDV. Ker je davčni zavezanec oddal evidenci po roku, določenem za predizpolnitev obračuna, mu davčni organ ne bo predizpolnil obračuna DDV, zato ga mora davčni zavezanec oddati sam.

## 2.2. Davčni zavezanec je 8. v mesecu, ki sledi mesecu obdobja evidenc, oddal evidenci. Davčni organ je 9. v mesecu predizpolnil obračun. Davčni zavezanec je v predloženih evidencah uveljavljal vračilo presežka DDV. S katerim dnem začne teči 21 dnevni rok za vračilo presežka DDV? (13. 2. 2025)

**ODGOVOR:**

Če davčni zavezanec v evidencah uveljavlja vračilo presežka DDV, se predizpolnjen obračun, skladno s petim odstavkom 88.d člena ZDDV-1, šteje za obračun davčnega zavezanca z dnem vročitve predizpolnjenega obračuna DDV davčnemu zavezancu. Vročitev se šteje za opravljeno z dnem, ko davčni organ odloži predizpolnjen obračun DDV v informacijski sistem davčnega organa, do katerega dostopa davčni zavezanec. Navedeno pomeni, da je obračun oddan 9. v mesecu in od tega dne začne teči 21 dnevni rok za vračilo presežka DDV.

## 2.3. Davčni zavezanec je 8. v mesecu, ki sledi mesecu obdobja evidenc, oddal evidenci. Davčni organ je 9. v mesecu predizpolnil obračun. Davčni zavezanec je v predloženih evidencah uveljavljal vračilo presežka DDV. Ali lahko davčni zavezanec ponovno sam odda obračun na eDavkih? (13. 2. 2025)

**ODGOVOR:**

Ne, skladno s petim odstavkom 88.d člena ZDDV-1 se, če davčni zavezanec v evidencah uveljavlja vračilo presežka DDV, šteje za obračun davčnega zavezanca z dnem vročitve predizpolnjenega obračuna DDV. Davčni zavezanec, ki je že pred potekom roka za predložitev obračuna predložil obračun DDV in je po tem obračunu zahteval vračilo DDV, že vloženi obračun ne more več nadomesti z novim. Navedeno tako ne odstopa od dosedanje prakse oddaje obračunov DDV z uveljavljanjem zahtevka za vračilo presežka DDV.

## 2.4. Davčni zavezanec je 22. v mesecu, ki sledi mesecu obdobja evidenc, oddal evidenci. Davčni organ je še isti dan predizpolnil obračun. Iz predloženih evidenc oziroma podatkov v evidencah ne izhaja, da je davčni zavezanec uveljavljal vračilo presežka DDV, niti ni opravljal transakcij znotraj Unije, za kar bi bil dolžan predložiti rekapitulacijsko poročilo. Ali lahko davčni zavezanec ponovno odda evidenci, davčni organ pa mu bo ponovno predizpolnil obračun? (13. 2. 2025)

**ODGOVOR:**

Da, evidenci lahko ponovno odda. Davčni organ bo davčnemu zavezancu ponovno predizpolnil obračun DDV, če bo evidenci oddal vsaj tri delovne dni pred potekom roka za predložitev obračuna DDV.

## 2.5. Davčni zavezanec je 22. v mesecu, ki sledi mesecu obdobja evidenc, oddal evidenci. Davčni organ je še isti dan predizpolnil obračun. Iz predloženih evidenc oziroma podatkov v evidencah ne izhaja, da je davčni zavezanec uveljavljal vračilo presežka DDV, niti ni opravljal transakcij znotraj Unije, za kar bi bil dolžan predložiti rekapitulacijsko poročilo. Ali lahko davčni zavezanec sam na eDavkih odda obračun? (13. 2. 2025)

**ODGOVOR:**

Da, davčni zavezanec lahko do poteka roka za predložitev sam odda obračun DDV na eDavkih.

## 2.6. Davčni zavezanec je 22. v mesecu, ki sledi mesecu obdobja evidenc, oddal evidenci. Davčni organ je še isti dan predizpolnil obračun. Iz predloženih evidenc oziroma podatkov v evidencah ne izhaja, da je davčni zavezanec uveljavljal vračilo presežka DDV, niti ni opravljal transakcij znotraj Unije, za kar bi bil dolžan predložiti rekapitulacijsko poročilo. Davčni zavezanec je nato 24. v mesecu sam oddal obračun DDV. Ali lahko davčni zavezanec 25. v mesecu ponovno pošlje evidenci in bo davčni organ ponovno predizpolnil obračun DDV? (13. 2. 2025)

**ODGOVOR:**

Skladno s prvim odstavkom 88.d člena ZDDV-1 bo davčni organ sestavil predizpolnjen obračun zgolj takrat, ko davčni zavezanec sam še ni predložil obračuna DDV. Ker je davčni zavezanec že sam oddal obračun DDV, davčni organ kljub ponovni oddaji evidenc ne bo več preizpolnil obračuna DDV.

## 2.7. Davčni zavezanec je 22. v mesecu, ki sledi mesecu obdobja evidenc, oddal evidenci. Davčni organ je še isti dan predizpolnil obračun. Iz predloženih evidenc oziroma podatkov v evidencah ne izhaja, da je davčni zavezanec uveljavljal vračilo presežka DDV, niti ni opravljal transakcij znotraj Unije, za kar bi bil dolžan predložiti rekapitulacijsko poročilo. Davčni zavezanec je nato 24. v mesecu sam oddal obračun DDV, ki se razlikuje od že predizpolnjenega obračuna na podlagi predloženih evidenc. Ali mora davčni zavezanec ponovno poslati evidenci za to obdobje, ki morajo biti skladne z oddanim obračunom? (13. 2. 2025)

**ODGOVOR:**

Če davčni zavezanec za davčno obdobje predloži obračun, ki ni skladen s podatki v že predloženih evidencah, mora skladno s četrtim odstavkom 85.b člena ZDDV-1 davčnemu organu nemudoma oziroma najpozneje v treh delovnih dneh od predložitve obračuna DDV predložiti popravek evidenc.

## 2.8 Davčni zavezanec je 24. v mesecu, ki sledi mesecu obdobja evidenc, oddal evidenci. Davčni organ do zadnjega delovnega dne v mesecu ni predizpolnil obračuna DDV. Ali mora davčni zavezanec sam oddati obračun? (13. 2. 2025)

**ODGOVOR:**

Skladno s šestim odstavkom 88.d člena ZDDV-1 mora davčni zavezanec sam predložiti obračun DDV v predpisanem roku, če ni prejel predizpolnjenega obračuna DDV. Navedeno pomeni, da mora davčni zavezanec, ne glede na razloge, ki so lahko nastali na strani davčnega zavezanca ali davčnega organa, vedno sam oddati obračun DDV do poteka roka za predložitev, če ni prejel predizpolnjenega obračuna DDV.

## 2.9. Davčni zavezanec je 15. v mesecu, ki sledi mesecu obdobja evidenc, oddal evidenci. Iz predloženih evidenc oziroma podatkov v evidencah izhaja, da je davčni zavezanec opravljal transakcije znotraj Unije, za kar je bil dolžan predložiti rekapitulacijsko poročilo. Davčni organ mu do 20. dne v mesecu ni predizpolnil obračuna DDV. Do kdaj mora davčni zavezanec sam oddati obračun? (13. 2. 2025)

**ODGOVOR:**

Davčni zavezanec mora najkasneje do 20. dne naslednjega meseca po poteku davčnega obdobja oddati obračun DDV, kot je določeno v tretjem odstavku 88. člena ZDDV-1.

## 2.10. Davčni zavezanec je oddal evidenci po roku za predložitev, npr. 10. v mesecu, ki sledi mesecu, v katerem bi moral predložiti evidenci. Obračuna DDV za to davčno obdobje še ni predložil. Bo davčni organ naredil predizpolnitev obračuna DDV? (25. 2.2025)

**ODGOVOR:**

Ne. Skladno s prvim odstavkom 88.d člena ZDDV-1 mora davčni zavezanec, če želi, da mu davčni organ predizpolni obračun DDV, evidence oddati najpozneje tri delovne dni pred potekom roka za predložitev obračuna DDV.

## 2.11. Davčni organ je na predlog davčnega zavezanca, ki iz opravičljivih razlogov ni mogel predložiti davčnega obračuna v predpisanem roku, na podlagi 52. člena Zakona o davčnem postopku dovolil predložitev davčnega obračuna po izteku predpisanega roka. Ali se rok za predložitev evidenc tudi prestavi? Bo davčni organ naredil predizpolnitev obračuna DDV? (25. 2. 2025)

**ODGOVOR:**

Ne, rok za predložitev evidenc se v tem primeru ne prestavi. V skladu s prvim odstavkom 85.b člena ZDDV-1 mora vsak davčni zavezanec predložiti evidenci davčnemu organu najpozneje do roka, v katerem mora predložiti obračun DDV v skladu z 88. členom tega zakona. Davčni zavezanec mora v glavi evidenc v tem primeru označiti polje Oddaja po roku. V tem primeru predizpolnitev obračuna ne bo narejena.

## 2.12. Do kdaj morata biti predloženi evidenci za julij 2025, da bo davčni organ sestavil predizpolnjen obračun DDV za julij 2025? (20. 5. 2025)

**ODGOVOR:**

Davčni organ na podlagi predloženih podatkov iz evidenc sestavi predizpolnjen obračun DDV za davčnega zavezanca, ki predloži evidenci davčnemu organu najpozneje tri delovne dni pred potekom roka za predložitev obračuna DDV, če davčni zavezanec sam še ni predložil obračuna DDV za zadevno davčno obdobje.

Navedeno pomeni, da morata biti evidenci, da bo predizpolnjen obračun DDV za julij 2025 sestavljen, predloženi:

* do vključno 26. 8. 2025, če davčni zavezanec ni opravljal transakcij znotraj Unije, za kar je dolžan predložiti rekapitulacijsko poročilo,
* do vključno 14. 8. 2025, če je davčni zavezanec opravljal transakcije znotraj Unije, za kar je dolžan predložiti rekapitulacijsko poročilo.